పవిత్ర హృదయము! - Zion Church
కీర్తనలు 17 : 6-8
నేను నీకు మొఱ్ఱపెట్టుకొనియున్నాను దేవా, నీవు నాకుత్తరమిచ్చెదవు నాకు చెవియొగ్గి నా మాట ఆలకించుము. నీ శరణుజొచ్చినవారిని వారిమీదికి లేచువారి చేతి లోనుండి నీ కుడిచేత రక్షించువాడా, నీ కృపాతిశయములను చూపుము.
ఈ కీర్తన ద్వారా దావీదు యెహోవాకు మొర పెట్టుకుంటున్నాడు. 6 వ వచనంలో "దేవా, నీవు నాకు ఉత్తరమిచ్చెదవు" అని దావీదు అన్నాడు. ఇక్కడ దేవుని పై దావీదుకి ఉన్న విశ్వాసం మనకు తెలుస్తుంది. దేవుడు నాకు జవాబు ఇవ్వవచ్చు లేదా జవాబు ఇస్తాడేమో అని దావీదు అనట్లేదు. దేవుని ఉత్తరము గురించి ఆయనకు ఎటువంటి సందేహము లేదు. ఎందుకంటే అయన ప్రార్ధించిన ప్రతి సారి దేవుడు ఉత్తరమిచ్చాడు. కీర్తనలు 17:3(Psalms 17:3) లో చూస్తే రాత్రివేళ దేవుడు దావీదు హృదయమును పరిశీలించి ఎటువంటి దురాలోచనలు కనుగొనలేదు. దావీడుకి ఇటువంటి స్వచ్ఛమైన, పవిత్రమైన హృదయం ఉంది కనుక దేవుడు అతని ప్రార్థనలు వింటున్నాడు మరియు జవాబిస్తున్నాడు. అటువంటి హృదయం మనలో ఉందా? ఎటువంటి దురాలోచనలు లేనటువంటి నిష్కలంకమైన హృదయము, మనస్సు దేవుడు మన నుండి కోరుకుంటున్నాడు. దేవుడు హృదయములను పరిశోధించువాడు -యిర్మియా 17:10 (Jeremiah 17:10). ఆయనకు మన హృదయములలో ఏముందో తెలుసు. యేసు క్రీస్తు నతానియేలుని చూచిన వెంటనే అతని యందు ఏ కపటము లేదు అని చెప్పెను-యోహాను 1:47 (John 1:47). మనము ఏ కపటము లేకుండా ఉన్నామా? లేక మన సొంత ఆలోచనలు, మన పనులు, మన ఆశలు, కోరికలు, మోహము లతో నిండి దేవుని నిర్లక్ష్యము చేస్తున్నామా? ఒకవేళ మన క్రుదయము స్వచ్ఛముగా ఉంటే మన దృష్టి దేవుని రాజ్యము పై ఉంటుంది-మత్తయి సువార్త 7:33 (Matthew 7:33). మన హృదయము పవిత్రముగా లేకపోతే ఈరోజే పశ్చాత్తాప్పడి దేవుని క్షమాపణ అడుగుదాం. ఆయన నమ్మదగినవాడు. యేసు క్రీస్తు రక్తము తో మనల్ని పరిశుద్ధపరచి మన హృదయములను ఆయన వాక్యముతో కదిగెదరు. దీనికి మనకు దేవుని కృప చాలా అవసరం. కీర్తనలు 17:8(Psalms 17:8)లో నీ కృపాతిశయములు చూపుము అని దేవుని అడుగుతున్నాడు. మనము కృప చేత రక్షించబడ్డాము-ఎఫెశీయులకు 2:8 (Ephesians 2:8) అని దావీదుకి తెలుసు. అందుకే పౌలు వ్రాసిన ప్రతి పత్రిక ప్రారంభములోను మరియు ముగింపులోను "ప్రభువైన యేసు క్రీస్తువారి కృప మీతో ఉందును గాక" అని అంటాడు. ఎందుకంటే ఆ కృప చేత మనము బలవంతులమౌతాము-2 తిమోతి 2:1 (2 Timothy 2:1).
pavitra hrudayamu! - Zion Church
keertanalu 17 : 6-8
nenu neeku morepettukonianu deva, neevu naakuttaramichedavu naaku cheviyoggi naa maata aalakinchumu. nee saranujochinavaarini vaarimeediki lechuvari cheti lonundi nee kudicheta rakshinchuvada, nee krupaatisayamulanu chuupumu.
ee keertana dwara daaveedu yehovaku mora pettukuntunnadu. 6 va vachanamlo "deva, neevu naaku uttaramichedavu" ani daaveedu annadu. ikkada devuni pai daaveeduki unna vishwaasam manaku telustundi. devudu naaku jawabu ivvavachhu leda jawabu istademo ani daaveedu anatledu. devuni uttaramu gurinchi aayanaku etuvanti sandehamu ledu. endukante ayana praardhinchina prati saari devudu uttaramichaadu. keertanalu 17:3(Psalms 17:3) loo chuste raatrivela devudu daaveedu hrudayamunu pariseelinchi etuvanti duralochanalu kanugonaledu. daaveeduki ituvanti swachchamaina, pavitramaina hrudayam undi kanuka devudu athani praarthanalu vintunnadu mariyu javaabistunnaadu. atuvanti hrudayam manalo undaa? etuvanti duralochanalu lenatuvanti nishkalankamaina hrudayamu, manassu devudu mana nundi korukuntunnadu. devudu hrudayamulanu parisodhinchuvaadu -yirmia 17:10 (Jeremiah 17:10). aayanaku mana hrudayamulalo emundo telusu. yesu kreestu nataaniyeluni chuuchina ventane athani yandu e kapatamu ledu ani cheppenu-yohanu 1:47 (John 1:47). manamu e kapatamu lekunda unnama? leka mana sonta aalochanalu, mana panulu, mana aasalu, korikalu, mohamu latho nindi devuni nirlakshyamu chestunnama? okavela mana krudayamu swachchamugaa unte mana drushti devuni rajyamu pai untundi-mattayi suvaarta 7:33 (Matthew 7:33). mana hrudayamu pavitramugaa lekapothe eeroje paschaattaappadi devuni kshamaapana adugudam. aayana nammadaginavaadu. yesu kreestu raktamu thoo manalni parisuddhaparachi mana hrudayamulanu aayana vaakyamutho kadigedaru. deeniki manaku devuni krupa chala avasaram. keertanalu 17:8(Psalms 17:8)loo nee krupaatisayamulu chuupumu ani devuni adugutunnadu. manamu krupa chetha rakshinchabaddaamu-efaseeyulaku 2:8 (Ephesians 2:8) ani daaveeduki telusu. anduke poulu vraasina prati patrika praarambhamuloonu mariyu mugimpulonu "prabhuvaina yesu kristuvaari krupa meetho undunu gaaka" ani antaadu. endukante aa krupa chetha manamu balavantulamoutaamu-2 timoti 2:1 (2 Timothy 2:1).